**ԱՄՓՈՓԱԹԵՐԹ**

**«ՎԱՐՉԱԿԱՆ ԻՐԱՎԱԽԱԽՏՈւՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈւՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈւ ՄԱՍԻՆ» ՕՐԵՆՔԻ ՆԱԽԱԳԾԻ**

|  |  |  |
| --- | --- | --- |
| 1. Բնապահպանության և ընդերքի տեսչական մարմին | | 01.02.2022թ.  01/007/2/389 |
| 2.«Վարչական իրավախախտումների վերաբերյալ Հայաստանի Հանրապետության օրենսգրքում փոփոխություն կատարելու մասին» ներկայացված նախագծի վերաբերյալ առարկություններ չունենք, միաժամանակ առաջարկում ենք կատարել փոփոխություն Օրենսգրքի 81.2 հոդվածի 1-ին մասի «**սորուն նյութեր»** բառակապակցությունից հետո ավելացնել «**խիճը, հողային և այլ լեռնային զանգվածներ»** բառերը։ | | Ընդունվել է։  Օրենսգրքի 81.1 և 81.2 հոդվածներում կատարվել են համապատասխան փոփոխություններ: |
| 2.Վարչապետի աշխատակազմ | | 27.08.2021թ. |
| **Վարչապետի աշխատակազմի տարածքային զարգացման և շրջակա միջավայրի հարցերի վարչություն** | | 02/12.23/29081 |
| 1. 5. Անհրաժեշտ է «Վարչական իրավախախտումների վերաբերյալ» Հայաստանի Հանրապետության օրենսգրքում փոփոխություն և լրացում կատարելու մասին» Հայաստանի Հանրապետության օրենքի նախագծի 2-րդ հոդվածով առաջարկվող և նոր բովանդակությամբ շարադրվող 85.3-րդ հոդվածի վերնագիրը համապատասխանեցնել տեղ գտած բովանդակության հետ՝ տարաբնույթ մեկնաբանություններից և տարընթերցումներից խուսափելու նպատակով (համաձայն վերնագրի տուգանք է նախատեսվում «**Բնակավայրերում տերրիկոնների, հանքակույտերի ու լցակույտերի տեղադրման, մթնոլորտային օդի աղտոտման աղբյուր հանդիսացող արդյունաբերական և այլ թափոնների պահեստավորման**» համար, այն ինչ բովանդակությամբ այլ կարգավորում է սահմանվում, ըստ որի, բացի վերոգրյալից տուգանք է նախատեսվում նաև **արտադրական, կենցաղային աղբի ………** և այլ թափոնների **այրման համար**): | | Ընդունվել է։  Ներկայացվող տարբերակում հանվել են խնդրո առարկա հոդվածները։ |
| 3.Վարչապետի աշխատակազմ | | 31.05.2021թ. |
| **Վարչապետի աշխատակազմի տարածքային զարգացման և շրջակա միջավայրի հարցերի վարչություն** | | 02/12.23/16715 |
| 9.Առաջարկում ենք «Մթնոլորտային օդի պահպանության մասին» Հայաստանի Հանրապետության օրենքի նախագծի 28-րդ հոդվածը համապատասխանեցնել «Վարչական իրավախախտումների վերաբերյալ» Հայաստանի Հանրապետության օրենսգրքում փոփոխություն կատարելու մասին» Հայաստանի Հանրապետության օրենքի նախագծի 85.3-րդ հոդվածի հետ: | | **Ընդունվել է։**  Ներկայացվող տարբերակում հանվել են խնդրո առարկա հոդվածները։ |
| 4. Վարչապետի աշխատակազմ | | 14.04.2021թ․ |
|  | | 02/12.23/9467 |
| 1. **Վարչապետի աշխատակազմի տեսչական մարմինների աշխատանքների համակարգման գրասենյակ**   Նախագծի 29-րդ հոդվածով արգելվում է բնակավայրերում տերրիկոնների, հանքակույտերի և լցակույտերի տեղափոխումը, արդյունաբերական թափոնների, արտադրական, կենցաղային աղբի և մթնոլորտային օդը փոշով, վնասակար գազերով և գարշահոտ նյութերով աղտոտելու աղբյուր հանդիսացող այլ թափոնների պահեստավորումը, ինչպես նաև ձեռնարկությունների, կազմակերպությունների և բնակավայրերի տարածքներում նշված թափոնների այրումը: Միաժամանակ, Օրենքի նախագծով առաջարկվում է շարադրել նոր խմբագրությամբ՝ արտադրության կամ սպառման կամ տերևաթափից առաջացած թափոնները բնական միջավայրում կամ բնակավայրերում կամ դրանց շրջակայքում կամ դրանց այրման համար չնախատեսված այլ վայրերում կամ կաթսայատներում կամ վառարաններում կամ այլ սարքերում այրելու և նույն խախտումը կրկին կատարելու համար վարչական պատասխանատվություն, սակայն որևէ կարգավորում չի նախատեսվում բնակավայրերում տերրիկոնների, հանքակույտերի և լցակույտերի տեղափոխման, արդյունաբերական թափոնների, արտադրական, կենցաղային աղբի և մթնոլորտային օդը փոշով, վնասակար գազերով և գարշահոտ նյութերով աղտոտելու աղբյուր հանդիսացող այլ թափոնների պահեստավորման համար.  Հաշվի առնելով վերոգրյալը՝ առաջարկում եմ Օրենքի նախագիծը լրամշակել՝ լրացնելով վերոհիշյալ կարգավորումը:   1. **Վարչապետի աշխատակազմի տարածքային զարգացման և շրջակա միջավայրի հարցերի վարչություն**   Առաջարկում ենք «Մթնոլորտային օդի պահպանության մասին» Հայաստանի Հանրապետության օրենքի նախագծի 12-րդ հոդվածի 4-րդ մասը համապատասխանեցնել «Վարչական իրավախախտումների վերաբերյալ» Հայաստանի Հանրապետության օրենսգրքում փոփոխություն կատարելու մասին» Հայաստանի Հանրապետության օրենքի նախագծի 85.1-րդ հոդվածի հետ:   1. **Վարչապետի աշխատակազմի իրավաբանական վարչություն**   «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություն կատարելու մասին» օրենքի նախագծի վերաբերյալ վարչապետի աշխատակազմի 08.06.2020թ.-ի եզրակացությամբ ներկայացված առաջարկությունը չի ընդունվել և շարունակում է արդիական մնալ:  **Հանձնարարական**  Վարչապետի հանձնարարությամբ՝ առաջարկում ենք քննարկել թափոնների (ըստ տեսակների) այրման համար թույլատրելի վայրերի և/կամ պայմանների սահմանման նպատակահարմարության հարցը, ինչի արդյունքում՝ ինքնաբերաբար կբցառվեն բոլոր այն վայրերը և պայմանները, որտեղ կարգելվի վերջիններիս այրումը: Նման կարգավորման առկայությունը թույլ կտա խուսափել այրման համար չնախատեսված վայրերի և/կամ պայմանների մանրամասն և հասցեական թվարկումից, քանի որ հնարավոր չէ նախապես ու ամբողջապես սահմանել բոլոր այն վայրերը, որոնց նկատմամբ կարելի է կիրառել նախագծով նախատեսվող սահմանափակումը՝ այդպիսով բացառելով հետագա տարընթերցման կամ օրենքի բացերի հավանականությունը: | | **Ընդունվել է։**  Ներկայացվող տարբերակում հանվել է խնդրո առարկա հոդվածը։  Ընդունվել է։  «Մթնոլորտային օդի պահպանության մասին» Հայաստանի Հանրապետության օրենքի նախագծի ներկայացվող տարբերակի 11-րդ հոդվածի 4-րդ մասի համաձայն՝ «4. Արգելվում է արտադրության կամ սպառման կամ տերևաթափից առաջացած թափոններն այրել բնական միջավայրում, բնակավայրերում, դրանց շրջակայքում, կամ դրանց այրման համար չնախատեսված այլ վայրերում, կաթսայատներում կամ վառարաններում, թափոնների գործածության օբյեկտներում, հատուկ հատկացված տեղերում կամ չարտոնագրված աղբավայրերում:»  Սույն մասով սահմանված արգելող նորմերի մի մասի համար վարչական պատասխանատվություն է նախատեսվում «Վարչական իրավախախտումների վերաբերյալ» Հայաստանի Հանրապետության օրենսգրքում փոփոխություն կատարելու մասին» օրենքի 85.1-ին հոդվածի 1-ին մասով, իսկ մյուս մասի համար՝ 2-րդ և 3-րդ մասերով։  Վերոնշյալը պայմանավորված է այն հանգամանքով, որ թափոնների բաց այրումն աղբավայրերում կենցաղային աղբի վերացման ամենաէժան, հեշտ և համեմատաբար արագ եղանակն է, սակայն հանդիսանում է շրջակա միջավայրում դիօքսինների և ֆուրանների արտանետումների կարևոր և նշանակալի աղբյուր։  Աղբավայրերում բաց այրումը միշտ ուղեկցվում է ծխով և տհաճ հոտով և դրա արդյունքում առաջանում են մարդու առողջության և շրջակա միջավայրի համար մի շարք այնպիսի վտանգավոր նյութեր (դիօքսիններ, ֆուրաններ, պոլիքլորացված բիֆենիլներ, հեքսաքլորբենզոլ), որոնք հանդիսանում են թերի այրման արգասիքներ և կարգավորվում են «Կայուն օրգանական աղտոտիչների մասին» Ստոկհոլմի կոնվենցիայով։  Աղբավայրերում թափոնների այրման առավել վտանգավոր լինելը ցույց է տալիս, որ այն, ի տարբերություն այլ վայրերի, առանձնակի կարգավորման անհրաժեշտություն ունի և դրա` որպես հանրորեն առավել վտանգավոր արարքի համար նպատակահարմար է սահմանել վարչական առավել խիստ պատասխանատվություն: Այս առումով գտնում ենք, որ այրման համար չնախատեսված վայրերի տարբերակված թվարկումը տվյալ դեպքում արդարացված է հանրային շահի տեսանկյունից:  Հաշվի առնելով այս առանձնահատկությունները, նախագծով առաջարկվում է Օրենսգրքի 85.1-րդ հոդվածը բաժանել 3 մասերի։ 2-րդ և 3-րդ մասերով, նախատեսվում են ավելի խիստ պատժամիջոցներ արտադրության կամ սպառման թափոնները **թափոնների գործածության օբյեկտներում կամ հատուկ հատկացված տեղերում կամ չարտոնագրված աղբավայրերում այրելու համար**։  Չի ընդունվել։  Իրավակիրառ պրակտիկայում ընդունված է օրենքով սահմանել արգելող նորմեր և դրանց խախտման համար Վարչական իրավախախտումների վերաբերյալ Հայաստանի Հանրապետության օրենսգրքում նախատեսվում է վարչական պատասխանատվություն (օրինակ՝ «Տրանսպորտի մասին», «Գովազդի մասին», «Զենքի մասին», «Առևտրի և ծառայությունների մասին», «Աղբահանության և սանիտարական մաքրման մասին» և այլն օրենքներ)։  Բացի այդ, թափոնների (ըստ տեսակների) այրման համար թույլատրելի վայրերի և/կամ պայմանների սահմանումը գործնականում գրեթե անհնար է, հաշվի առնելով, որ Հայաստանի Հանրապետության տարածքում գոյացող արտադրության (այդ թվում՝ ընդերքօգտագործման) և սպառման թափոնների ցանկում (Բնապահպանության նախարարի 26.10.2006թ. N 342-Ն հրաման) ընգրկված են շուրջ 1000 թափոնատեսակ և դրանցից յուրաքանչյուրն ունի իր առանձնահատկությունները։ |
| 5.Վարչապետի աշխատակազմ | | 18.03.2021թ․ |
|  | | 02/12.23/8079 |
| 1. Վարչապետի հանձնարարությամբ՝ խնդրում եմ ապահովել Վարչապետի 03.03.2021 թվականի № 02/10.20/6670-2021 հանձնարարականի կատարումը և ՀՀ կառավարության որոշման նախագիծը ներկայացնել ՀՀ կառավարության 25.02.2021 թվականի N 252-Լ որոշմամբ սահմանված պահանջներին համապատասխան: Միաժամանակ՝ նախագծերից յուրաքանչյուրը ներկայացնել առանձին նախագծի տեսքով: | | Ընդունվել է |
| 6.Վարչապետի աշխատակազմ | | 08.06.2020թ. |
| N 02/12.23/27012 |
| 1. Վարչապետի հանձնարարությամբ՝ առաջարկում ենք քննարկել թափոնների (ըստ տեսակների) այրման համար թույլատրելի վայրերի և/կամ պայմանների սահմանման նպատակահարմարության հարցը, ինչի արդյունքում՝ ինքնաբերաբար կբցառվեն բոլոր այն վայրերը և պայմանները, որտեղ կարգելվի վերջիններիս այրումը: Նման կարգավորման առկայությունը թույլ կտա խուսափել այրման համար չնախատեսված վայրերի և/կամ պայմանների մանրամասն և հասցեական թվարկումից, քանի որ հնարավոր չէ նախապես ու ամբողջապես սահմանել բոլոր այն վայրերը, որոնց նկատմամբ կարելի է կիրառել նախագծով նախատեսվող սահմանափակումը՝ այդպիսով բացառելով հետագա տարընթերցման կամ օրենքի բացերի հավանականությունը: | Չի ընդունվել  «Վարչական իրավախախտումների վերաբերյալ» օրենսգրքի գործող 85.1-րդ հոդվածն ընդունվել է և գործում է 2009 թվականից՝ «Մթնոլորտային օդի պահպանության մասին» օրենքի 21-րդ հոդվածում լրացում կատարելու հանգամանքով պայմանավորված, համաձայն որի՝ «Արգելվում է կենցաղային և արտադրական աղբը, ինչպես նաև տերևաթափից առաջացած թափոններն այրել բնական միջավայրում, բնակավայրերում, նրանց շրջակայքում ու դրանց այրման համար չնախատեսված կաթսայատներում, վառարաններում և այլ սարքերում:» և ուղղված է վերոնշյալ արգելող նորմի խախտման համար վարչական պատասխանատվություն սահմանելուն։ Օրենսգրքի գործող կարգավորումը վարչական պատասխանատվություն է նախատեսում միայն արտադրության և սպառման թոփոնները բնական միջավայրում կամ բնակավայրերում կամ դրանց շրջակայքում կամ դրանց այրման համար չնախատեսված կաթսայատներում կամ վառարաններում կամ այլ սարքերում այրելու համար, մինչդեռ մթնոլորտային օդի վրա ավելի վտանգավոր ազդեցություն է ունենում դրանց այրումը թափոնների գործածության օբյեկտներում կամ հատուկ հատկացված տեղերում կամ չարտոնագրված աղբավայրերում։  Թափոնների բաց այրումն աղբավայրերում կենցաղային աղբի վերացման ամենաէժան, հեշտ և համեմատաբար արագ եղանակն է, սակայն հանդիսանում է շրջակա միջավայրում դիօքսինների և ֆուրանների արտանետումների կարևոր և նշանակալի աղբյուր։  Աղբավայրերում բաց այրումը միշտ ուղեկցվում է ծխով և տհաճ հոտով և դրա արդյունքում առաջանում են մարդու առողջության և շրջակա միջավայրի համար մի շարք այնպիսի վտանգավոր նյութեր (դիօքսիններ, ֆուրաններ, պոլիքլորացված բիֆենիլներ, հեքսաքլորբենզոլ), որոնք հանդիսանում են թերի այրման արգասիքներ և կարգավորվում են «Կայուն օրգանական աղտոտիչների մասին» Ստոկհոլմի կոնվենցիայով։  Աղբավայրերում թափոնների այրման առավել վտանգավոր լինելը ցույց է տալիս, որ այն, ի տարբերություն այլ վայրերի, առանձնակի կարգավորման անհրաժեշտություն ունի և դրա` որպես հանրորեն առավել վտանգավոր արարքի համար նպատակահարմար է սահմանել վարչական առավել խիստ պատասխանատվություն: Այս առումով գտնում ենք, որ այրման համար չնախատեսված վայրերի տարբերակված թվարկումը տվյալ դեպքում արդարացված է հանրային շահի տեսանկյունից:  Հաշվի առնելով այս առանձնահատկությունները, նախագծով առաջարկվում է Օրենսգրքի 85.1-րդ հոդվածը լրացնել 2-րդ և 3-րդ մասերով, համաձայն որոնց նախատեսվում են ավելի խիստ պատժամիջոցներ արտադրության կամ սպառման թափոնները թափոնների գործածության օբյեկտներում կամ հատուկ հատկացված տեղերում կամ չարտոնագրված աղբավայրերում այրելու համար։  **Վարչապետի հանձնարարականի համաձայն, նախագիծը միևնույն փաթեթով ներկայացվում է «Մթնոլորտային օդի պահպանության մասին» Հայաստանի Հանրապետության օրենքում փոփոխություն կատարելու մասին» օրենքի նախագծի համապատասխան խմբագրման համատեքստում, որի 11-րդ հոդվածի 4-րդ մասի համաձայն՝ «Արգելվում է արտադրության կամ սպառման կամ տերևաթափից առաջացած թափոններն այրել բնական միջավայրում, բնակավայրերում, դրանց շրջակայքում, կամ դրանց այրման համար չնախատեսված այլ վայրերում, կաթսայատներում կամ վառարաններում, թափոնների գործածության օբյեկտներում, հատուկ հատկացված տեղերում կամ չարտոնագրված աղբավայրերում:»** | |
| 7. Վարչապետի աշխատակազմի տարածքային զարգացման և շրջակա  միջավայրի հարցերի վարչություն | | 23.05.2020թ.  N02/12.23/25765 |
| 1. Լրացուցիչ հստակեցման, ինչպես նաև խմբագրման կարիք ունի նախագծի հոդված 1-ով առաջարկվող 85.1-րդ հոդվածի 2-րդ մասով սահմանվող «արտադրության կամ սպառման թափոնները թափոնների գործածության օբյեկտներում կամ ***հատուկ հատկացված տեղերում*** կամ ***չարտոնագրված աղբավայրերում*** այրելուն» վերաբերվող կարգավորումը, որի արդյունքում՝ նախատեսվում է համապատասխան տուգանքի նշանակում: Այս առումով, նախ անհրաժեշտ է հստակեցնել, թե ու՞մ կողմից և ի՞նչ նպատակով ***հատուկ հատկացված տեղերի*** մասին է խոսքը, միաժամանակ՝ վերը նշված շարադրվածքը կարող է մեկնաբանվել այնպես, որ այն վերաբերվում է այրման համար հատուկ հատկացված տեղերին, իսկ տվյալ պարագայում՝ հասկանալի չէ պատասխանատվության միջոցի կիրառումը: Միաժամանակ՝ հասկանալի չէ նույն մասում «***չարտոնագրված աղբավայրեր***» եզրույթի կիրառումը, արդյո՞ք նշված եզրույթի կիրառումից հետևում է, որ արտոնագրված աղբավայրերում թույլատրվում է աղբի այրումը: | Չի ընդունվել  «Թափոնների մասին» օրենքի 4-րդ հոդվածով տրված է «հատուկ հատկացված տեղեր» հասկացության սահմանումը, համաձայն որի՝ «**հատուկ հատկացված տեղեր`**  թափոնների գործածության համար օրենսդրությամբ սահմանված կարգով տրամադրված վայրեր՝ թափոնների տեղաբաշխման տեղեր, փոխաբեռնման կայաններ, պոլիգոններ, թափոնակուտակիչներ, **աղբավայրեր,** համալիրներ, շինություններ, արդյունաբերական հրապարակներ, պոչամբարներ, արտադրական լցակույտերի, մակաբացման ապարների տեղամասեր.» Այս սահմանման համաձայն արտոնագրված, այսինքն՝ օրենսդրությամբ սահմանված կարգով տրամադրված վայրերից են նաև արտոնագրված աղբավայրերը, որտեղ նույնպես արգելվում է արտադրության կամ սպառման թափոնների այրումը։ | |
| 8. Արդարադատության նախարարություն | | 19.05.2020թ. |
| N 01/27.2/10062 |
| 1. «Վարչական իրավախախտումների վերաբերյալ օրենսգրքում փոփոխություն կատարելու մասին» Հայաստանի Հանրապետության օրենքի նախագիծը համապատասխանում է Հայաստանի Հանրապետության օրենսդրությանը: |  |  |
| 9. Ֆինանսների նախարարություն | | 10.04.2020թ.  N 01/11-1/5373 |
| 1.Առաջարկություններ և առարկություններ չկան։ |  |  |
| 10. Բնապահպանության և ընդերքի տեսչական մարմին | | 13.04.2020թ.  N 01/14.1/1146 |
| 1. Առաջարկություններ և առարկություններ չկան: |  |  |
| 11. Պետական եկամուտների կոմիտե | | 15.04.2020թ.  N 01/3-3/20980 |
| 1. «Վարչական իրավախախտում­ների վերաբերյալ» ՀՀ օրենսգրքով արտադրության կամ սպառման թափոնները թափոնների գոր­ծած­ության օբյեկտներում կամ հատուկ հատկացված տեղերում կամ չարտոնագր­ված աղբավայրերում այրելու համար վարչական պատասխանատվություն սահմանելու համար անհրաժեշտ է նաև համապատասխան փոփոխություն կատարել «Մթնոլոր­տա­յին օդի պահպանության մասին» ՀՀ օրենքի 21-րդ հոդվածում, սահմանելով, որ ար­գել­վում է արտադրության կամ սպառման թափոնները թափոնների գործածության օբ­յեկտ­ներում կամ հատուկ հատկացված տեղերում կամ չարտոնագրված աղբավայրե­րում այ­րելը: | Ընդունվել է  Նախագիծը ներկայացվում է «Մթնոլորտային օդի պահպանության մասին» Հայաստանի Հանրապետության օրենքում փոփոխություն կատարելու մասին» օրենքի նախագծի հետ միասնական փաթեթով, որի 12-րդ հոդվածի 4-րդ մասի համաձայն՝ «Արգելվում է արտադրության կամ սպառման կամ տերևաթափից առաջացած թափոններն այրել բնական միջավայրում, բնակավայրերում, դրանց շրջակայքում, կամ դրանց այրման համար չնախատեսված այլ վայրերում, կաթսայատներում կամ վառարաններում, թափոնների գործածության օբյեկտներում, հատուկ հատկացված տեղերում կամ չարտոնագրված աղբավայրերում:»։ | |
| 12. Տարածքային կառավարման և ենթակառուցվածքների նախարարություն | | 13.04.2020թ.  NՍՊ/16.1/10006 |
| 1. Նախագծով առաջարկվող առաջին հոդվածի կիրառման ապահովումն այսօր էլ իրատեսական չէ՝ հաշվի առնելով որոշ գյուղական համայնքներում աղբահանության ծառայությունների բացակայությունը, որոշներում էլ աղբահանության ծառայությունների մատուցման համար անհրաժեշտ ենթակառուցվածքների ոչ բավարար մակարդակը, այդ թվում՝ տերևաթափից առաջացած թափոնների հավաքման կամ ուտիլիզացման ենթակառուցվածքների բացակայությունը:  Ուստի առաջարկում ենք նախագծի առաջին հոդվածը շարադրել հետևյալ խմբագրությամբ՝  1. Արտադրության կամ սպառման կամ տերևաթափից առաջացած թափոնները **քաղաքային** բնակավայրերում և մինչև 10 կմ շառավղով դրանց շրջակայքում կամ դրանց այրման համար չնախատեսված կաթսայատներում կամ վառարաններում կամ այլ սարքերում այրելը`  առաջացնում է նախազգուշացում կամ տուգանքի նշանակում քաղաքացիների նկատմամբ` սահմանված նվազագույն աշխատավարձի հիսնապատիկի չափով, իսկ պաշտոնատար անձանց նկատմամբ` երկուհարյուրապատիկի չափով:  1.1.Սպառման կամ տերևաթափից կամ **գյուղատնտեսական աշխատանքների արդյունքում առաջացած թափոնները** **գյուղական բնակավայրերում** կամ մինչև 1 կմ շառավղով շրջակայքում դրանց ոչնչացումը կոմպոստավորման կամ բնական թափոնների դեպքում հողում թաղման տարբերակներով կամ այրումը ՀՀ-ում գործող հրդեհային անվտանգության կանոններին համապատասխան չկազմակերպելու դեպքում առաջացնում է սույն հոդվածի առաջին մասով սահմանված պատժամիջոցների կիրառում: | | Չի ընդունվել  Նախագիծը ներկայացվում է «Մթնոլորտային օդի պահպանության մասին» Հայաստանի Հանրապետության օրենքում փոփոխություն կատարելու մասին» օրենքի նախագծի հետ միասնական փաթեթով, որի 12-րդ հոդվածի 4-րդ մասի համաձայն՝ «Արգելվում է արտադրության կամ սպառման կամ տերևաթափից առաջացած թափոններն այրել բնական միջավայրում, բնակավայրերում, դրանց շրջակայքում, կամ դրանց այրման համար չնախատեսված այլ վայրերում, կաթսայատներում կամ վառարաններում, թափոնների գործածության օբյեկտներում, հատուկ հատկացված տեղերում կամ չարտոնագրված աղբավայրերում:»  Բացի այդ, թափոնների այրումը, անկախ բնակավայրի տեսակից (գյուղական թե քաղաքային) շատ բացասական ազդեցություն ունի մթնոլորտային օդի վրա։ |
| 13. Էկոնոմիկայի նախարարություն | | 22.04.2020թ.  N 01/4453 |
| 1. Առաջարկություններ և առարկություններ չկան: |  |  |